«Տղաս ուժեղ գլխացավեր ուներ, հաճախ ուշաթափվում էր: Ես որդուս տարա «Աստղիկ» բժշկական կենտրոն՝ հետազոտության: Այնտեղ նրան հետազոտեցին 3 տեսլա հզորությամբ ապարատով, որն իմ իմանալով Հայաստանում մեկ հատ է: Հետազոտության արդյունքում հայտնաբերվեց գլխուղեղի մանր կիստաներ՝ կոնաձև գեղձի փոքր կիստաներ: Այս հիվանդությունն ըստ 404 նոր հրամանի 14-րդ հոդվածի տալիս է պահեստազոր: Գեներալնի կոմիսիան անցնելուց հետո որոշվում է, որ իմ տղան ինչ-որ 12-րդ հոդվածի դ կետով կարիք ունի բուժման և նրան տալիս են տարկետում, որի ընթացքում պետք է կատարեն գլխուղեղի ՄՌՏ հետազոտություն՝ 03 հզորության ապարատով: Տրամաբանական հարց, եթե նա երեք տեսլայով հետազոտվել է, որն ամենաթանկ հետազոտությունն է և արդեն այդ ախտորոշմամբ բոլոր ապացույցները կան, ինչու են իմ որդուն ուղարկում ավելի թույլ ապարատով ստուգվելու, որը ցույց չի տա այս 0,2-0,3 մմ-անոց կիստաները: Եվ ի՞նչ է դուրս գալու, ճանաչելու են պիտանի՞: »,- ասաց Վաղարշակ Տոնապետյանը: